Document ID: /roh_data/filtered/fineweb-2-filterrobots_roh.jsonl.gz/1772

La decisiun a favur per ils Australians è crudada en la davosa minuta. Suenter in foul dals Scots ha Bernard Foley nizzegià in penalti ed uschia anc pudì volver ils resultat e manar ils Wallabies en la proxima runda. En il mezfinal frunta l’Australia sin l’Argentina.
Los Pumas tramettan a chasa ils Irlandais
Ils Argentins han battì en il quartfinal l’Irlanda cun 43:20. Suenter 13 minutas pareva la partida a Cardiff gia dad esser decidia. Los Pumas sco quai ch’ils Argentins vegnan era numnads manavan gia cun 17:0. Silsuenter han ils Irlandais prendì il gieu enta maun e pudì scursanir al 20:23 suenter bun in’ura. A la fin han ils Argentins dentant gì dapli reservas ed fatg tut cler en quest gieu da quartfinal.
RR novitads 22.00